wannaphong/clean_thaiwikipedia huggingface dataset:
# วัดหัวนา (จังหวัดกาญจนบุรี)
วัดหัวนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากแพรก อำเภอเมืองกาญจนบุรี จังหวัดกาญจนบุรี จากเดิมมีพื้นที่ 10 ไร่ ภายหลังได้มีผู้ศรัทธาบริจาคที่ดินถวายวัด ปัจจุบันวัดหัวนามีพื้นที่ 26 ไร่ ปัจจุบันมีพระอธิการทองดี โชติปญฺโญ ดำรงตำแหน่งเจ้าอาวาส

แต่ก่อนเป็นป่าเขาและตั้งเป็นสำนักสงฆ์หัวนา เมื่อ พ.ศ. 2522 โดยมีพระครูกาญจนมงคลเขต (บาง สนฺตจิตฺโต) เป็นหัวหน้าคณะสงฆ์สำนักสงฆ์หัวนา  ต่อมาพระครูกาญจนมงคลเขต ท่านก็ได้บุกเบิกและร่วมมือกันกับชาวบ้านพัฒนาสำนักสงฆ์หัวนานี้เรื่อยมา จนได้รับการยกฐานะให้เป็นวัดเมื่อวันที่ 8 กุมภาพันธ์ พ.ศ. 2537 และได้รับการแต่งตั้งเป็นเจ้าอาวาสวัดหัวนาเมื่อวันที่ 19 กุมภาพันธ์ พ.ศ. 2537

จุดเด่นหน้าวัดได้แก่พระขาวองค์ใหญ่อยู่หน้าวัด  อุโบสถมีการจัดงานผูกพัทธสีมา ปิดทองฝังลูกนิมิตเสร็จ เมื่อวันที่ 21–29 มกราคม พ.ศ. 2555  และทำเหรียญพระครูกาญจนมงคล (หลวงพ่อบาง สนฺตจิตโต) แจกในงาน และเป็นวัตถุมงคลรุ่นแรกและเป็นรุ่นเดียวแจก
# ขอรุกเข้าไปใกล้ ๆ ใจเธอ
ขอรุกเข้าไปใกล้ ๆ ใจเธอ  เป็นซีรีส์มังงะญี่ปุ่น เขียนเรื่องและวาดภาพโดยโซอิจิโร ยามาโมโตะ ในรูปแบบเว็บคอมิกใช้ชื่อเรื่องว่า โชงิ โนะ ยัตสึ โพสต์ในปี พ.ศ. 2562 มังงะได้ตีพิมพ์ในนิตยสารโชเน็งแมกกาซีนรายสัปดาห์ของสำนักพิมพ์โคดันชะตั้งแต่เดือนมีนาคม พ.ศ. 2562 ถึงเดือนพฤศจิกายน พ.ศ. 2566 ได้รับการดัดแปลงเป็นซีรีส์อนิเมะโทรทัศน์โดยสตูดิโอซิลเวอร์ลิงก์ ออกอากาศตั้งแต่เดือนกรกฎาคมถึงกันยายน พ.ศ. 2565

 ตัวละคร 

 หมายเหตุ
# ชิดลม
ชิดลม อาจหมายถึง
 แยกชิดลม - จุดตัดถนนเพลินจิต ถนนชิดลม และถนนหลังสวน
 สถานีชิดลม - ในเส้นทาง รถไฟฟ้าบีทีเอส สายสุขุมวิท
 เซ็นทรัล ชิดลม - โครงการระดับเรือธงของ บจก.สรรพสินค้าเซ็นทรัล
# เบย์แม็กซ์!
เบย์แม็กซ์!  เป็นซีรีส์โทรทัศน์ผ่านสัญญาณต่อเนื่องอเมริกา สร้างโดยดอน ฮอล เริ่มฉายทางดิสนีย์+เมื่อวันที่ 29 มิถุนายน พ.ศ. 2565 เป็นเรื่องราวของตัวละครเบย์แม็กซ์จากมาร์เวลคอมิกส์ ซีรีส์เรื่องนี้เป็นภาคแยกของภาพยนตร์แอนิเมชันบิ๊กฮีโร่ 6 (พ.ศ. 2557) และเป็นซีรีส์โทรทัศน์เรื่องที่สองที่มีเนื้อเรื่องต่อเนื่องจากภาพยนตร์ ถัดจากบิ๊กฮีโร่ 6: เดอะซีรีส์ (พ.ศ. 2560–2564) ซีรีส์เรื่องนี้เป็นซีรีส์โทรทัศน์ชุดแรกที่ผลิตโดยวอลต์ดิสนีย์แอนิเมชันสตูดิโอส์

 เนื้อเรื่อง 
ซีรีส์มีเรื่องราวเกี่ยวกับเบย์แม็กซ์ หุ่นยนต์นักดูแลสุขภาพที่ช่วยเหลือผู้คนในเมืองซานฟรานโซเกียว

 นักพากย์ 
 สก็อตต์ แอดซิต รับบท เบย์แม็กซ์
 ไรอัน พอตเตอร์ รับบท ฮีโร่ ฮามาดะ
 Maya Rudolph รับบท ป้าแคส
 Zeno Robinson รับบท Ali
 Emily Kuroda รับบท คิโกะ
 Lilimar รับบท Sofia
 Jaboukie Young-White รับบท Mbita
 Brian Tee รับบท Yukio

Carlos Ferro, Dichen Lachman, เอนเจิล พาร์กเกอร์, Sarah-Nicole Robles (The Owl House), Brandon Scott และ Alex Davis ร่วมให้เสียงพากย์
# สโมสรฟุตบอลเอ็มเอช นครศรีฯ ซิตี้
สโมสรฟุตบอลเอ็มเอช นครศรี ซิตี้ เป็นอดีตสโมสรฟุตบอลในประเทศไทย โดยเป็นสโมสรตัวแทนจากจังหวัดนครศรีธรรมราช เคยเล่นในไทยลีก 3 โซนภาคใต้

ในการแข่งขันไทยลีก 3 ฤดูกาล 2565–66 สโมสรชนะเลิศการแข่งขันและได้สิทธิเลื่อนชั้นสู่ไทยลีก 2 ในฤดูกาลถัดไป แต่ต่อมาทางบริษัท ไทยลีก จำกัด ได้แจ้งผลการพิจารณาว่าสโมสรไม่ผ่านคลับไลเซนซิง จึงทำให้สโมสรไม่สามารถเลื่อนชั้นขึ้นไปเล่นไทยลีก 2 ได้ผลการพิจารณาใบอนุญาตสโมสรในระดับไทยลีก 3 ที่มีสิทธิ์เลื่อนชั้นสู่ไทยลีก 2

 ผลงานของสโมสรในแต่ละฤดูกาล 
 ฤดูกาล  ลีกเอฟเอคัพลีกคัพลีก 3 คัพ ผู้ยิงประตูสูงสุด ระดับ แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตู เวียงสระ ซิตี้ 2565 ไทยแลนด์ อเมเจอร์ลีกโซนภาคใต้ 5 2 2 1 23 5 8 รองชนะเลิศ ไม่ได้เข้าร่วม ไม่สามารถเข้าร่วม –  ศุภกฤต สุภาพ วรวุฒิ ศรีสวัสดิ์ 5 เอ็มเอช นครศรีฯ ซิตี้ 2565–66 ไทยลีก 3โซนภาคใต้ 22 13 3 6 47 22 42 อันดับที่ 2 รอบคัดเลือก รอบ 32 ทีมสุดท้าย –  อังเดร ลูอิส เลย์ชี 19 ไทยลีก 3รอบแชมเปี้ยนส์ลีกโซนตอนล่าง 5 4 1 0 11 3 13 อันดับที่ 1 2566–67 ไทยลีก 3โซนภาคใต้ 22 4 5 13 21 35 17 อันดับที่ 10 รอบ 32 ทีมสุดท้าย รอบ 32 ทีมสุดท้าย รอบ 32 ทีมสุดท้าย  เอดซง 8

แชมป์รองแชมป์อันดับที่สามเลื่อนชั้นตกชั้น

 ผู้เล่น 
 ผู้เล่นชุดปัจจุบัน 
ข้อมูลนักฟุตบอลของสโมสรฟุตบอลเอ็มเอช นครศรีฯ ซิตี้ สืบค้นเมื่อ 26 มกราคม 2567

 ผู้ฝึกสอน 
ชื่อระยะเวลาความสำเร็จ เวียงสระ ซิตี้ อธิษฐาน คงทรัพย์เมษายน – มิถุนายน 2565ชนะเลิศ ไทยแลนด์ อเมเจอร์ลีก ฤดูกาล 2565 โซนภาคใต้ตอนบนรองชนะเลิศ ไทยแลนด์ อเมเจอร์ลีก ฤดูกาล 2565 โซนภาคใต้ เอ็มเอช นครศรีฯ ซิตี้ ใหญ่ นิลวงษ์มิถุนายน – 2 ตุลาคม 2565  วัฒนะ นุตทัศน์ (รักษาการ)2 ตุลาคม – 27 พฤศจิกายน 2565 อลงกรณ์ ทองอ่ำ27 พฤศจิกายน 2565 – พฤษภาคม 2566ชนะเลิศ ไทยลีก 3 ฤดูกาล 2565–66รองชนะเลิศ ไทยลีก 3 ฤดูกาล 2565–66 โซนภาคใต้ มณฑล ณ นคร17 สิงหาคม 2566 –

 เกียรติประวัติ 
เวียงสระ ซิตี้
 ไทยแลนด์ อเมเจอร์ลีก
 รองชนะเลิศ โซนภาคใต้ : 2565
 ชนะเลิศ โซนภาคใต้ตอนบน : 2565

เอ็มเอช นครศรีฯ ซิตี้
 ไทยลีก 3
 ชนะเลิศ รอบระดับประเทศ : 2565–66
 รองชนะเลิศ โซนภาคใต้ : 2565–66
# คลองบ้านไทร
คลองบ้านไทร เป็นคลองในเขตทวีวัฒนาและเขตตลิ่งชัน กรุงเทพมหานคร ทางด้านตะวันออกเชื่อมต่อกับคลองบางระมาดที่ไปเชื่อมกับคลองชักพระในเขตตลิ่งชัน ปัจจุบันคลองบ้านไทรเป็นคลองที่ช่วยระบายน้ำเป็นหลัก ในเขตทวีวัฒนามีความยาว 2,740 เมตร กว้าง 6–8 เมตร ในเขตตลิ่งชันมีความยาว 5,800 เมตร กว้าง  5–25 เมตร

บริเวณสองฝั่งคลองบ้านไทร ในอดีตเป็นบ้านสวนริมคลอง ถัดเข้าไปด้านในเป็นทุ่งนา ชาวบ้านในย่านนี้ประกอบอาชีพทำนา ใช้เส้นทางคมนาคมทางน้ำเป็นหลัก ประชาชนในย่านนี้มีประเพณีที่ยึดถือปฏิบัติมายาวนานคือประเพณีสารทเดือนสิบที่นิยมทำบุญกันด้วยกระยาสารท ราว พ.ศ. 2480 ย่านคลองบ้านไทรมีตระกูลหนึ่งคือ ตระกูลสุขล้อม เป็นผู้นำในการกวนกระยาสารทในย่านนี้

บริเวณจุดบรรจบของคลองบางระมาดและคลองบ้านไทร เป็นที่ตั้งของ เกาะศาลเจ้า ศาลนี้มีมานับตั้งแต่สมัยพระบาทสมเด็จพระจุลจอมเกล้าเจ้าอยู่หัว จากหลักฐานการตั้งถิ่นฐานของชุมชนวัดจำปาในจารึกของวัดระบุว่า ในสมัยพระบาทสมเด็จพระนั่งเกล้าเจ้าอยู่หัวทรงปฏิสังขรณ์วัดหลายวัดในเขตตลิ่งชันโดยเฉพาะทรงอุปถัมภ์วัดจำปา มีการพระราชทานที่สวนแปลงหนึ่งเป็นการกัลปนา อีกทั้งพระราชทานผลไม้จากต่างประเทศในเวลานั้นมาช่วยงานฉลองวัดจำปา ปัจจุบันชุมชนวัดจำปาตั้งอยู่หมู่ที่ 5 แขวงบางระมาด เขตตลิ่งชัน อยู่ริมคลองบางระมาดและคลองบ้านไทร

วัดที่ตั้งอยู่ริมคลองบ้านไทร ได้แก่ วัดมณฑป วัดสมรโกฏิ วัดกระจัง วัดทอง วัดจำปา และวัดมะกอก
# ผ่าเหวนรก
ผ่าเหวนรก  เป็นซีรีส์มังงะญี่ปุ่น เขียนเรื่องและวาดภาพโดยอากิฮิโตะ สึกูชิ เผยแพร่ออนไลน์ใน Web Comic Gamma ของสำนักพิมพทาเกโชโบะตั้งแต่ปี พ.ศ. 2555 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 10  เรื่องราวเกี่ยวเด็กหญิงกำพร้าชื่อริโค่ ผู้ได้พบและเป็นเพื่อนกับหุ่นยนต์ที่มีรูปร่างมนุษย์ชื่อเร็ก ทั้งคู่ร่วมกันลงไปใน "อะบิส" ลึกลงไปใต้ผิวโลกเพื่อตามแม่ 

ซีรีส์อนิเมะโทรทัศน์ดัดแปลงโดยสตูดิโอ Kinema Citrus ออกอากาศตั้งแต่เดือนกรกฎาคมถึงกันยายน พ.ศ. 2560 ภาพยนตร์ภาคต่อเข้าฉายในประเทศญี่ปุ่นในเดือนมกราคม พ.ศ. 2563 ฤดูกาลที่ 2 ออกอากาศตั้งแต่เดือนกรฎาคมถึงกันยายน พ.ศ. 2565
# คลองบางแวก
คลองบางแวก เป็นคลองที่เชื่อมโยงกับคลองอื่น ๆ เช่น คลองราชมนตรี คลองภาษีเจริญ และคลองบางกอกใหญ่ ในท้องที่เขตบางแคและเขตภาษีเจริญ กรุงเทพมหานคร ในเขตภาษีเจริญมีความยาว 4,000 เมตร กว้าง  6–10 เมตร ในเขตบางแคมีความยาว 6,500 กว้าง  6–10 เมตร เป็นเส้นทางรองรับน้ำฝนและเส้นทางระบายน้ำที่สำคัญ

เหตุที่ชื่อคลองบางแวก ในยุคสมัยนั้นการเข้าถึงพื้นที่ต้องใช้การสัญจรทางน้ำ การจะเข้าคลองบางแวกได้ต้องแหวกผักตบชวาที่มีอยู่เป็นจำนวนมาก บริเวณคลองบางแวกมีการตั้งชุมชนมาตั้งแต่สมัยอยุธยา วัดบางแวกถือเป็นวัดที่เก่าแก่ที่สุดในย่านนี้ สร้างขึ้นในสมัยปลายกรุงศรีอยุธยา (ประมาณ พ.ศ. 2285) เดิมในบริเวณนี้เต็มไปด้วยพื้นที่นาและสวน เป็นเส้นทางที่คลาคล่ำไปด้วยเรือสินค้านานาชนิด พ่อค้าแม่ค้าจากบางช้าง ราชบุรี เป็นต้น ต่างนำผลผลิตของตนล่องเรือลงมาจำหน่ายแลกเปลี่ยนกัน

วัดที่ตั้งอยู่ริมคลองบางแวก ได้แก่ วัดบางแวก วัดนก วัดตะโน วัดโตนด วัดชัยฉิมพลี และวัดบุณยประดิษฐ์ซึ่งบริเวณหน้าวัดมีการปลูกต้นทองอุไรภายในสวนป่าปริศนาธรรม
# ฟาโรห์คูอิเกอร์
คูอิเกอร์ เป็นฟาโรห์แห่งอียิปต์โบราณที่รู้จักกันเพียงทับหลังหินปูนที่มีคาร์ทูธของพระองค์เท่านั้นที่ค้นพบในอไบดอส โดยฟลินเดอร์ส เพทรีในช่วงต้นคริสตศตวรรษที่ 20 และปัจจุบันตั้งอยู่ที่พิพิธภัณฑ์โบราณคดีและมานุษยวิทยาแห่งมหาวิทยาลัยเพนซิลเวเนีย (อี 17316 เอ-บี)Jürgen von Beckerath, Untersuchungen zur politischen Geschichte der zweiten Zwischenzeit in Ägypten (=Ägyptologische Forschungen, 23). Augustin, Glückstadt / New York, 1964, p. 70. ข้อมูลเกี่ยวกับพระองค์มีความคลุมเครืออย่างยิ่ง เนื่องจากพระองค์ถูกจัดให้อยู่ไว้อย่างไม่แน่นอนในช่วงระหว่างกลางที่หนึ่งและช่วงระหว่างกลางที่สอง

 การจัดระเบียบราชวงศ์ 
หลังจากการค้นพบทับหลัง เพทรีเชื่อว่าพระนามของพระองค์คือ อูอาเกอร์เร แต่กลับมีข้อสงสัยเกี่ยวกับข้อมูลของพระองค์ และเพียงแค่จัดให้พระองค์อยู่ไว้ในช่วงระหว่างราชวงศ์ที่เจ็ดถึงราชวงศ์ที่สิบสี่แห่งอียิปต์ หลังจากนั้นไม่นาน แกสตัน มาสเปโรได้กล่าวถึงฟาโรห์ผู้ลึกลับในช่วงราชวงศ์ที่หกถึงราชวงศ์ที่สิบเอ็ดแห่งอียิปต์ แม็กซ์ เพียเปอร์ได้อ่านพระนามให้ถูกต้องมากขึ้นว่า คูอิเกอร์ โดยอ้างว่าฟาโรห์พระองค์นี้น่าจะครองราชย์ระหว่างราชวงศ์ที่สิบสามและราชวงศ์ที่สิบแปดแห่งอียิปต์ และลุดวิก บอร์ชาร์ดต์ก็ได้ข้อสรุปแบบเดียวกัน ในขณะที่ในปี ค.ศ. 1907 อองรี โกติเยร์ได้คล้อยตามมาสเปโรแทนและจัดพระองค์อีกครั้งให้อยู่ในช่วงระหว่างกลางที่หนึ่งHenri Gauthier, Le Livre des rois d'Égypte, recueil de titres et protocoles royaux, 1, Des origines à la XIIe dynastie, (= MIFAO 17) Cairo, 1907, p. 192. เมื่อไม่นานนี้ เดทเลฟ ฟรานเคอ นักไอยคุปต์วิทยาชาวเยอรมันได้เสนอความเก็นเกี่ยวกับ การมีอยู่ของราชวงศ์อไบดอสDetlef Franke, Zur Chronologie des Mittleren Reiches. Teil II: Die sogenannte Zweite Zwischenzeit Altägyptens, In Orientalia, 57 (1988), p. 259. (ราชวงศ์ของผู้ปกครองท้องถิ่นที่อาจจะปกครองเขตปกครองอไบดอสในช่วงระหว่างกลางที่สองเป็นระยะเวลาสั้น ๆ) โดยเขาจัดให้ฟาโรห์คูอิเกอร์อยู่ในราชวงศ์อไบดอส และเยอร์เกน ฟอน เบ็คเคอราทได้เสนอว่า พระองค์อยู่ในช่วงระหว่างกลางที่สองเช่นกัน ตามคำกล่าวอ้างดังกล่าวมาจากบล็อกจากอาคารในรัชสมัยฟาโรห์เซนุสเรตที่ 2 และถึงแม้ว่าเขาจะยืนยันว่าพระนามฮอรัส เมรุต เป็นของฟาโรห์คูอิเกอร์ ซึ่งอาจจะดูแปลกสำหรับช่วงเวลานั้น ส่วนพระนามฮอรัสดังกล่าวเป็นหัวข้อหลักสำหรับการแสดงที่มาของคิม รีฮอล์ตด้วย: เขาโต้แย้งว่าพระนาม เมรุต นั้นเรียบง่ายเกินไป เมื่อเทียบกับชื่พระนามฮอรัสจากช่วงระหว่างกลางที่สอง ซึ่งมักจะประกอบด้วยคำสองหรือสามคำที่แตกต่างกัน จากนั้น รีฮอล์ตได้เสนอความเห็นว่า ฟาโรห์คูอิเกอร์น่าจะอยู่ในระยะเวลาที่ไม่แน่ชัดในช่วงระหว่างกลางที่หนึ่งKim Ryholt, The Political Situation in Egypt during the Second Intermediate Period, c. 1800-1550 B.C. (=The Carsten Niebuhr Institute Publications, vol. 20,). The Carsten Niebuhr Institute of Near Eastern studies, Copenhagen 1997, , p. 163 n. 595.
# ฟาโรห์วัดจ์คาเร
วัดจ์คาเร เป็นฟาโรห์แห่งอียิปต์โบราณจากราชวงศ์ที่แปดแห่งอียิปต์ ซึ่งครองราชย์ราว 2150 ปีก่อนคริสตกาลในสมัยช่วงระหว่างกลางที่หนึ่ง พระองค์ถูกมองว่าเป็นบุคคลที่คลุมเครืออย่างมากในประวัติศาสตร์อียิปต์Thomas Schneider: Lexikon der Pharaonen. Albatros, Düsseldorf 2002, , p. 170 - 171.

 การระบุตัวตน 
ฟาโรห์วัดจ์คาเรมีกล่าวถึงเพียงครั้งเดียวในจารึกหินปูนหรือที่รู้จักกันในชื่อว่า บันทึกพระราชโองการแห่งคอปโตส อาร์ (อยู่ที่พิพิธภัณฑ์ไคโร; obj. JE 41894) ซึ่งว่ากันว่าสร้างขึ้นโดยพระองค์เอง ซึ่งบันทึกรายการบทลงโทษสำหรับทุกคนที่กล้าทำลายหรือปล้นวิหารที่อุทิศให้กับเทพมินแห่งคอปโตสNigel C. Strudwick: Texts from the Pyramid Age. BRILL, Leiden 2005, , p. 123-124. อย่างไรก็ตามจากมุมมองทางโบราณคดี ไม่ทราบอะไรเกี่ยวกับฟาโรห์พระองค์นี้อีกเลย และการมีอยู่ของพระองค์ยังถูกตั้งคำถามโดยนักวิชาการบางคน เพราะพระองค์ไม่ได้รับการกล่าวถึงในบัทึกพระนามกษัตริย์ที่บันทึกขึ้นในช่วงรามเสสใด ๆMargaret Bunson: Encyclopedia of Ancient Egypt. Infobase Publishing, 2009, , p. 429.

จารึกในนิวเบียได้กล่าวถึงฟาโรห์ในยุคอดีดพระนามว่า วัดจ์คาเรHenri Gauthier, "Nouvelles remarques sur la XIe dynastie". BIFAO 9 (1911), p. 136.Alan Gardiner, Egypt of the Pharaohs: an introduction, Oxford University Press, 1964, p. 121. และในปัจจุบันเชื่อกันว่าพระนามบนจารึกดังกล่าวคือ เมนค์คาเร ซึ่งเป็นพระนามครองราชบัลลังก์ของผู้ปกครองท้องถิ่นนามว่า เซเกอเซนิ จากราชวงศ์ที่สิบเอ็ดแห่งอียิปต์Jürgen von Beckerath, Handbuch der Ägyptischen Königsnamen (MÄS 49), Philip Von Zabern, 1999, pp. 80-81.

นักวิชาการ อย่างเช่น ฟารุก โกมาอา และวิลเลียม ซี. เฮย์ส ได้ระบุโดยเชื่อมโยงพระนามฮอรัส "ดเจเมด-อิบ-เทาอิ (Djemed-ib-taui)" กับฟาโรห์เนเฟอร์อิร์คาเร และพระนามฮอรัส "วัดจ์คาเร" กับฟาโรห์ที่คลุมเครือพระนามว่า ฮอร์-คาบาวFarouk Gomaà: Ägypten während der Ersten Zwischenzeit (= Beihefte zum Tübinger Atlas des Vorderen Orients. Reihe B: Geisteswissenschaften, vol. 27). Reichert, Wiesbaden 1980, . p. 57, 59, 127. และฮานส์มองว่า "วัดจ์คาเร" เป็นผู้ปกครองก่อนหน้าของ "ดเจเมด-อิบ-เทาอิ" และจัดให้ฟาโรห์ทั้งสองพระองค์อยู่ในราชวงศ์ที่เก้าแห่งอียิปต์Hans Goedicke: Königliche Dokumente aus dem Alten Reich (= Ägyptologische Abhandlungen, Bd. 14). Harrassowitz, Wiesbaden 1967, p. 215.
# ฟาโรห์ไอย์ทเจนู
ไอย์ทเจนู (ผู้ที่มาอย่างโดดเด่น) เป็นฟาโรห์แห่งอียิปต์โบราณในสมัยช่วงระหว่างกลางที่หนึ่งเมื่อประมาณ 2100 ปีก่อนคริสตกาล ไม่ค่อยทราบเกี่ยวกับพระองค์มากนัก เนื่องจากพระองค์มีหลักฐานทางอ้อมในนามของสตรีคนหนึ่งนามว่า ซาต-ไอย์ทเจนู (Zat-Iytjenu) แปลว่า ธิดาแห่งไอย์ทเจนู ในส่วนชื่อส่วนที่สองปรากฏพระนาม ไอย์ทเจนู ภายในชื่อของสตรีผู้นั้น ซึ่งเขียนอยู่วงคาร์ทูช และในช่วงเวลานั้นคาร์ทูชนั้นใช้สำหรับเขียนพระนามของฟาโรห์เท่านั้น ดังนั้นชื่อของนางจะต้องหมายถึงฟาโรห์ พระนามของพระองค์ซึ่งประกอบด้วยสองอส่วน คือ ไอย์ และ ทเจนู ซึ่งองค์ประกอบทั้งสองนั้นได้รับการยืนยันอย่างชัดเจนว่าเป็นชื่ออิสระKhaled Daoud: Necropoles Memphiticae, Inscriptions from the Herakleopolitan Period, Alexandria 2011, , pp. 201-206, no. 4.4.2 ตำแหน่งของพระองค์ในสมัยช่วงระหว่างกลางที่หนึ่งยังคงเป็นการคาดการณ์อย่างสูงJ. von Beckerath: Handbuch der ägyptischen Königsnamen, Berlin 1984 , pp. 60, 189

ซาต-ไอย์ทเจนู เป็นที่ทราบมาจากประตูหลอกของนางเท่านั้น (อยู่ที่พิพิธภัณฑ์อียิปต์ ณ กรุงไคโร หมายเลข เจอี 59158) ที่ขุดค้นพบขึ้นที่ซัคคาราในช่วงประมาณปี ค.ศ. 1920 ถึง ค.ศ. 1922 โดยเซซิล มัลลาบาย เฟิร์ธ ซึ่งเฟิร์ธก็ไม่เคยเผยแพร่จารึกดังกล่าว อย่างไรก็ตาม อองรี โกธิเยร์ได้เขียนบันทึกเกี่ยวกับพระนามของพระองค์ในปี ค.ศ. 1923H. Gauthier: Quelques additions au Livres des rois d'Égypte, in Recueil der Travaux 40 (1923), 198 (21) ประตูเท็จได้รับการตีพิมพ์อย่างสมบูรณ์ในปี ค.ศ.1963 โดยเฮนรี จอร์จ ฟิสเชอร์H. G. Fischer: A stela of the Heracleopolitan Period at Saqqara: the Osiris Iti, in ZÄS 90 (1963), 36-37, pl. VI ไม่ค่อยทราบข้อมูลเกี่ยวซาต-ไอย์ทเจนูมากนัก เธอมีตำแหน่งผู้ประดับประดาแห่งกษัตริย์เพียงหนึ่งเดียว (sole ornament of the king) และนักบวชสตรีแห่งเทพีฮาธอร์ ไม่ทราบความความสัมพันธ์ระหว่างนางกับไอย์ทเจนู และการใช้พระนามของเชื้อพระวงศ์มาเป็นส่วนหนึ่งของชื่อส่วนตัวมักพบเห็นได้ทั่วไปในเกือบทุกช่วงของประวัติศาสตร์อียิปต์โบราณ
# ฟาโรห์คูอิ
คูอิ เป็นฟาโรห์แห่งอียิปต์โบราณในสมัยต้นช่วงระหว่างกลางหนึ่ง พระองค์อาจอยู่ในราชวงศ์ที่แปดแห่งอียิปต์ ตามที่เยอร์เกน ฟอน เบ็คเคอราทได้เสนอความเห็นที่ว่าJürgen von Beckerath, Handbuch der ägyptischen Königsnamen, München-Berlin, Deutscher Kunstverlag, 1984, p. 60, . เขาอาจจะเป็นผู้ปกครองระดับท้องถิ่นที่ตั้งตัวว่าเป็นฟาโรห์แทน

 หลักฐานรับรอง 
ฟาโรห์คูอิไม่เป็นที่รู้จักจากหลักฐานทางประวัติศาสตร์และหลักฐานยืนยันการมีอยู่ของเขาเพียงอย่างเดียว คือ จารึกบนบล็อกหินที่แสดงคาร์ทูชของพระองค์ ซึ่งตีพิมพ์ออกเผยแพร่ในปี ค.ศ. 1912 โดยอาห์เมด เบย์ กามัล นักไอยคุปต์วิทยา และได้ตีพิมพ์ซ้ำโดยเรย์มอนด์ ไวลล์ในเวลาต่อมา บล็อกหินนี้ถูกขุดขึ้นมาจากหลุมฝังศพมาสตาบาของแหล่งสุสานดาราใกล้กับมันฟาลุตKamal, Ahmed Bey (1912). "Fouilles à Dara et à Qoçéîr el-Amarna". Annales du Service des Antiquités de l'Égypte. p. 132. แหล่งสุสานแห่งนี้มีความโดดเด่นจากโครงสร้างหลุมฝังพระศพขนาดมหึมา ซึ่งถูกให้สร้างโดยฟาโรห์พระองค์ที่คลุมเครือนี้ (หรือที่เรียกว่า พีระมิดแห่งคูอิ) โดยสันนิษฐานว่าบล็อกหินนี้มาจากวิหารฝังพระศพที่เกือบหายไปMark Lehner, The Complete Pyramids, Thames & Hudson, , p. 164Egyptian History Dyn. 6-11

 ฟาโรห์หรือผู้ปกครองท้องถิ่น 
ตามคาร์ทูชของฟาโรห์คูอิในจารึกจากแหล่งสุสานดารานั้น นักไอยคุปต์วิทยารวมถึงเยอร์เกน ฟอน เบ็คเคอราท ได้เสนอว่า พระองค์เป็นฟาโรห์ในสมัยต้นช่วงระหว่างกลางครั้งที่หนึ่ง ซึ่งเป็นช่วงเวลาของราชวงศ์ที่แปดแห่งอียิปต์

แต่ในทางกลับกัน บาร์รี เคมป์ และโทบี วิลกินสัน นักไอยคุปต์วิทยาเชื่อว่า มีโอกาสมากกว่าที่คูอิจะเป็นเพียงขุนนาง ซึ่งเป็นผู้ปกครองระดับท้องถิ่น ได้ฉวยประโยชน์จากการเกิดสุญญากาศของอำนาจ หลังจากการล่มสลายของสมัยราชอาณาจักรเก่าและประกาศตัวเองว่า เป็นฟาโรห์ในลักษณะเดียวกันกับผู้ปกครองท้องถิ่นใกล้เคียงในช่วงระยะเวลาเดียวกันอย่างเฮราคลีโอโพลิส ซึ่งเป็นผู้สถาปนาราชวงศ์ที่เก้าแห่งอียิปต์Barry Kemp, Ancient Egypt: Anatomy of a Civilization, 2nd ed., New York, Routledge, 2006, pp. 338-339.Toby Wilkinson, The Rise and Fall of Ancient Egypt, New York, Random House, 2010, p. 123.
# สแว็น โบตมัน
สแว็น เอเดรียน โบตมัน (เกิด 12 มกราคม ค.ศ. 2000) เป็นนักฟุตบอลอาชีพชาวดัตช์ ปัจจุบันเล่นในตำแหน่งกองหลังให้กับสโมสรใน  นิวคาสเซิลยูไนเต็ด เขาเล่นทีมชาติเนเธอร์แลนด์ในระดับเยาวชนอายุต่ำกว่า 15 ปีถึงอายุต่ำกว่า 21 ปี

 ระดับสโมสร 
 อาเอฟเซ อายักซ์ 
เมื่อวันที่ 23 มิถุนายน ค.ศ. 2018 โบตมันได้เปิดตัวในนามทีมชุดใหญ่ของ อาเอฟเซ อายักซ์ ในการแข่งขันฟุตบอลกระชับมิตรกับ VVSB ซึ่งเป็นทีมสมัครเล่น เขาประเดิมสนามใน Eerste Divisie หรือ ดิวิชัน 2 ให้กับ ยอง อายักซ์ ซึ่งเป็นทีมสำรองของ อายักซ์ เมื่อวันที่ 17 สิงหาคม ค.ศ. 2018 ในเกมกับ Roda JC Kerkrade

ในฤดูกาล 2019-20 เขาได้ย้ายไปร่วมทีม เฮเรินเฟน ทีมในศึก เอเรอดีวีซี ด้วยสัญญายืมตัว

 ลีล 
เมื่อวันศุกร์ที่ 31 กรกฎาคม ค.ศ. 2020 โบตมันเซ็นสัญญา 5 ปีกับสโมสรใน ลีกเอิง ลีล ข้อตกลงมีมูลค่าประมาณ 8 ถึง 9 ล้านยูโร

 นิวคาสเซิลยูไนเต็ด 
เมื่อวันอังคารที่ 28 มิถุนายน ค.ศ. 2022 โบตมันเซ็นสัญญากับนิวคาสเซิลยูไนเต็ดด้วยสัญญา 5 ปีในราคา 37 ล้านยูโร

 ระดับทีมชาติ 
เขาถูกเรียกตัวติดทีมชาติเนเธอร์แลนด์ชุดใหญ่ในเดือนพฤศจิกายน ค.ศ. 2020 ในเดือนตุลาคม ค.ศ. 2022 โบตมันอยู่ในทีมเบื้องต้นสำหรับการแข่งขันฟุตบอลโลก 2022

 เกียรติประวัติ 
 ลีกเอิง: 2020–21
 ทรอเฟเดช็องปียง: 2021
# รักสลับโลก
รักสลับโลก  เป็นละครชุดในปี พ.ศ. 2565 นำแสดงโดย จิตรพล โพธิวิหคและทวินันท์ อนุกูลประเสริฐสร้างจากนิยายเรื่อง Vice Versa รักสลับโลก โดยนักเขียนนามปากกาว่า JittiRain แฮชแท็กที่เกี่ยวข้องกับซีรีส์กลายเป็นกระแสนิยมบนทวิตเตอร์หลังจากซีรีส์ออกอากาศ

กำกับการแสดงโดย ณัฐพงศ์ มงคลสวัสดิ์ ผลิตโดยจีเอ็มเอ็มทีวี เปิดตัวครั้งแรกในงาน GMMTV 2022:BORDERLESS ในวันที่ 1 ธันวาคม ปีพ.ศ. 2564 

ออกอากาศครั้งแรกในวันที่ 16 กรกฎาคม พ.ศ. 2565 ทางช่องจีเอ็มเอ็ม 25 และทางยูทูบ ช่องของจีเอ็มเอ็มทีวี ทุกวันเสาร์ เวลา 20:30 น. (เวลามาตรฐานไทย)

 เรื่องย่อ 
หลังจากประสบอุบัติเหตุจนเกือบเสียชีวิต ทะเล (ทวินันท์ อนุกูลประเสริฐ) ตื่นขึ้นมาในจักรวาลคู่ขนานในร่างของเทสส์ (ภวัต จิตต์สว่างดี) เขาได้พบกับปืน (จิตรพล โพธิวิหค) นักแสดงชื่อดังที่ตอนนี้มาอยู่ในร่างของทันหลังจากประสบอุบัติเหตุ ทั้งสองได้พบกับภูวดล พยาบาลผู้คอยช่วยเหลือผู้คนจากจักรวาลเดียวกับที่พวกเขาจากมา ซึ่งคอยชี้แนะพวกเขาให้ผ่านชีวิตในจักรวาลใหม่นี้ เพื่อจะกลับบ้าน พวกเขาต้องหา "กุญแจนำทาง" ให้พบ — บุคคลที่สามารถส่งพวกเขากลับบ้านได้เมื่อทำสิ่งที่ต้องการสำเร็จแล้ว

ทะเลกับปืนมีภารกิจที่ต้องทำให้สำเร็จ และได้รับความช่วยเหลือจากเพื่อน ๆ ของพวกเขาอย่าง คีตะ ฟิวส์ อัพ และอู๋ ความรักและมิตรภาพเติบโตไปพร้อมกับพวกเขาในจักรวาลใหม่ ภารกิจของพวกเขาจะเกิดอะไรขึ้น? พวกเขาจะสามารถกลับบ้านได้หรือไม่?

 นักแสดงและบทบาท 
นักแสดงหลัก
จิตรพล โพธิวิหค (จิมมี่) รับบท ปืน / ทัน
ทวินันท์ อนุกูลประเสริฐ (ซี) รับบท ทะเล / เทสส์
นักแสดงสมทบ
ภวัต จิตต์สว่างดี (โอม) รับบท เทสส์
กรภัทร์ เกิดพันธุ์ (นนน) รับบท ทัน
ภานุโรจน์ เฉลิมกิจพรทวี (เปปเปอร์) รับบท คีตะ
ธราธร จันทรวรกาญจน์ (บูม) รับบท ฟิวส์
ธนบูรณ์ เกียรตินิรันดร์ (อู๋) รับบท อู๋
ตรัย นิ่มทวัฒน์ (นีโอ) รับบท อัพ
ลลนา ก้องธรนินทร์ (เจี๊ยบ) รับบท ภูวดล
มณีรัตน์ คำอ้วน (เอ๋) รับบท จุ๊บแจง
ทิพนารี วีรวัฒโนดม (น้ำตาล) รับบท แป้ง
วาสนา พูนผล (แอน) รับบท แม่ของเทสส์
ทัช ณ ตะกั่วทุ่ง (ทัช) รับบท พ่อของเทสส์
นักแสดงรับเชิญ
กัญญรัตน์ เรืองรุ่ง (พิพลอย) รับบท เกี๊ยว
สหภาพ วงษ์ราษฎร์ (มิกซ์) รับบท มิกซ์
ชัชชวิศ เตชะรักษ์พงศ์ (วิคเตอร์) รับบท ธนา
ธนพนธ์ สุขุมพันธนาสาร (เพิร์ธ) รับบท เมฆ
พรรษา วอสเบียน (มิลค์) รับบท ส้ม
ภัทรานิษฐ์ ลิ้มปติยากร (เลิฟ) รับบท แพร
อรรถพันธ์ พูลสวัสดิ์ (กัน) รับบท เติร์ด
เลโอ โซสเซย์ (มิไต) รับบท โอ
ธัชพล ธิติอภิชัย (แทนไท) รับบท โจ / ปราโมทย์
จิรัชพงศ์ ศรีแสง (ฟอส) รับบท คู่รัก
กษิดิ์เดช ปลูกผล (บุ๊ค) รับบท คู่รัก
พิสิษฐ์ นิมิตสมานจิตต์ (ฟลุ๊ค) รับบท เพื่อนเทสส์
สุรีย์ญะเรศ ยะคะเรศ (พริกขิง) รับบท คนขับตุ๊กตุ๊ก
ทัชชกร บุญลัภยานันท์ (ก็อตจิ) รับบท ทามาก๊วยเจ๋ง
ตะวัน วิหครัตน์ (เต) รับบท ต๋อง ตาหวาน
ภัทร เอกแสงกุล (เฟย) รับบท ภูวดล 
 เพลงประกอบซีรีส์ 
+ชื่อเพลงชื่อภาษาอังกฤษศิลปินอ้างอิงเป็นเธอใช่ไหมHave I Foundทวินันท์ อนุกูลประเสริฐ 
(ซี)The KeyThe Keyจิตรพล โพธิวิหค (จิมมี่) และ ทวินันท์ อนุกูลประเสิรฐ (ซี)มีเพียงเธอBy My Sideจิตรพล โพธิวิหค (จิมมี่)ไม่ชัดเจนComplicatedธนทัต ตันจรารักษ์
(อินดี้)

 กิจกรรม 

 Vice Versa Final EP Fan Meeting ในวันเสาร์ที่ 1 ตุลาคม 2565 เวลา 20.00 น. ณ โรงภาพยนตร์ Mastercard  Cinema @ SFW, เช็นทรัลเวิลด์
# Gold standard (แก้ความกำกวม)
มาตราทองคำ (Gold standard) เป็นระบบเงินตราซึ่งหน่วยวัดมูลค่าทางเศรษฐกิจมาตราของสกุลเงิน ยึดกับทองคำปริมาณคงที่หนึ่งที่กำหนดไว้

Gold standard อาจหมายถึง

 การตรวจมาตรฐานสูงสุด (Gold standard test) – การตรวจวินิจฉัยทางการแพทย์ที่ดีที่สุดภายใต้เงื่อนไขที่เหมาะสม
 Gold Standard issue – แสตมป์ทั่วไปที่ออกโดยสหภาพโซเวียตระหว่างปี ค.ศ. 1923 ถึง 1927
 Gold Standard (มาตรฐานการชดเชยคาร์บอน) – มาตรฐานที่ได้รับการยอมรับอย่างกว้างขวางในการประเมินค่าการชดเชยคาร์บอน
 โกลด์สแตนดาร์ดแลบอราทอรีส์ (Gold Standard Laboratories) – อดีตค่ายเพลงในสหรัฐ
 "Gold standard" – ฉายาของ เชลตัน เบนจามิน นักมวยปล้ำอาชีพ
 The Gold Standard – ชื่อตอนตอนหนึ่ง จากฤดูกาลที่ 4 ของละครชุดเรื่อง เอ็นซีไอเอส:ลอสแอนเจลิส
# จุดผ่านแดนถาวรเชียงของ
จุดผ่านแดนถาวรเชียงของ อาจหมายถึง
 จุดผ่านแดนถาวรสะพานมิตรภาพ 4 (เชียงของ–ห้วยทราย) – จุดผ่านแดนผ่านสะพานสะพานมิตรภาพไทย–ลาว 4 (เชียงของ–ห้วยทราย)
 จุดผ่านแดนถาวรอำเภอเชียงของ – จุดผ่านแดนผ่านเรือโดยสารและแพขนานยนต์ ประกอบด้วยท่าด่านตรวจคนเข้าเมือง (ท่าเรือบั๊ค) และท่าเรือน้ำลึกเชียงของ
# รัฐที่ไม่ได้รับการยอมรับจากนานาชาติ
รัฐที่ไม่ได้รับการยอมรับจากนานาชาติ, รัฐที่ถูกนานาชาติคว่ำบาตร หรือ รัฐพาไรอาห์  หมายถึงรัฐชาติที่ถือกันว่าเป็นรัฐที่ถูกละทิ้งจากชุมชนนานาชาติ รัฐพาไรอาห์อาจต้องเผชิญกับการตัดขาดจากนานาชาติ, การคว่ำบาตร หรือแม้แต่การรุกรานโดยรัฐอื่นที่มองว่า การมีอยู่ของรัฐพาไรอาห์นั้นเป็นภัย

ในอดีต ผู้มีอำนาจในการกำหนดว่ารัฐใดรัฐหนึ่งเป็นรัฐพาไรอาห์มักเป็นผู้นำทางศาสนา เช่นกรณีจักรวรรดิออตโตมันซึ่งถูกระบุว่า เป็นรัฐพาไรอาห์โดยบรรดารัฐยุโรป ระบุไว้ในสนธิสัญญาเวสต์ฟอเลียในปี ค.ศ. 1648

ในยุคร่วมสมัย นิยามกำหนดของการเป็นรัฐพาไรอาห์นั้นมีการถกเถียงกันมาก เช่น นักวิชาการชาวไนจีเรีย โอลาวาลี ลาวาล ระบุว่า หนึ่งในใจความสำคัญที่ทำให้การนิยามรัฐหนึ่งเป็นรัฐพาไรยาห์มีความซับซ้อนคือ รัฐหนึ่งอาจถูกละทิ้งจากรัฐกลุ่มหนึ่ง ในขณะเดียวกันก็ยังได้รับความยอมรับจากรัฐอีกกลุ่มหนึ่ง ในบางนิยามอาจจำกัดความให้รัฐพาไรยาห์ หมายถึงรัฐที่ถูกทอดทิ้งโดยรัฐอื่นในท้องถิ่นภูมิภาคเดียวกัน หรือในอีกนิยาม อาจให้การตัดสินใจของสหประชาชาติเป็นตัวกำหนด

ศัพทมูลวิทยา
ศัพท์คำว่า "pariah" มาจาก "ปาไรยาร์" ซึ่งเป็นกลุ่มชนเผ่าขนาดใหญ่ ในรัฐทมิฬนาฑูของประเทศอินเดีย ภายใต้ระบบวรรณะ ปาไรยาร์ถือเป็นวรรณะต่ำสุด และถูกนิยามเป็นผู้ที่ถูกทอดทิ้งโดยอังกฤษในสมัยครองอาณานิคมอินเดีย ปรากฏบันทึกการใช้คำนี้ครั้งแรกในภาษาอังกฤษ จากเอกสารปี ค.ศ. 1613 และนับจากนั้น "pariah" ก็มีความหมายว่า "outcast" (ผู้ถูกทอดทิ้ง)
# ซันโนเฮะ
ซันโนเฮะ  เป็นเมืองในจังหวัดอาโอโมริ ประเทศญี่ปุ่น  เมืองนี้มีประชากรประมาณ 9,814 คนใน 4260 ครัวเรือนSannohe Town official statistics  และมีความหนาแน่นประชากรที่ 65 คนต่อตารางกิโลเมตร เมืองนี้มีพื้นที่รวม 

ประชากร
จากข้อมูลสำมะโนญี่ปุ่นSannohe population statistics ประชากรในซันโนเฮะอยู่ในช่วงสูงสุดเมื่อคริสต์ทศวรรษ 1950 และเริ่มลดลงนับตั้งแต่นั้นมา ปัจจุบันมีประชากรน้อยกว่าเมื่อศตวรรษที่แล้ว

การเดินทาง
รถไฟ
20px  บริษัทรถไฟอาโอโมริ - สายอาโอโมริ
 

ทางหลวง
# ขาชัยปุระ
เท้าชัยปุระ (, ; ชยปุร ปามฺว) หรือ ขาชัยปุระ  เป็นขาเทียมจากยางสำหรับผู้ที่ตัดขา ตั้งแต่ใต้ระดับเข่าลงไป ถึงแม้ว่าขาชัยปุระจะด้อยกว่าในหลายแง่ เมื่อเทียบกับขาเทียมจากคาร์บอนไฟเบอร์ แต่เนื่องจากสามารถปรับใช้ได้หลากหลาย และมีราคาต้นทุนที่ถูกกว่ามาก ขาชัยปุระจึงเป็นขาเทียมที่ได้รับการยอมรับ

ขาชัยปุระเป็นผลงานออกแบบและพัฒนาโดยราม จันทระ ชาร์มา (Ram Chandra Sharma) และแพทย์ออร์โทพีดิกส์ พี. เค. เสฐี ในปี ค.ศ. 1968 ซึ่งในเวลานั้นกำลังดำรงตำแหน่งหัวหน้าภาควิชาออร์โทพีดิกส์ของวิทยาลัยแพทยศาสตร์สวาอี มาน สิงห์ ในชัยปุระ ขาเทียมแบบที่มีอยู่เดิมไม่สามารถใช้นั่งยองหรือทำงานในนาข้าวเปียกแฉะได้ จึงได้คิดค้นพัฒนาขาชัยปุระขึ้นมาเพื่อแก้ปัญหาเหล่านี้ซึ่งพบได้ทั่วไปในผู้ใช้ขาเทียมยากไร้ในพื้นที่ชนบทของอินเดีย

ขาชัยปุระประกอบด้วยเข่าทำจากไม้ และส้นทำจากยาง ผนังชั้นนอกบาง ๆ เป็นคอร์ดยางรถ (tire cord) ซึ่งทำมาจากยาง โดยดัดแปลงมาจากรูปแบบของขาเทียม SACH 

ขาชัยปุระ ไม่มีการจดทะเบียนลิขสิทธิ์ หรือทรัพย์สินทางปัญญา จึงทำให้มีขาชัยปุระหลายรูปแบบ ทั้งนี้ ขาชัยปุระมีอายุการใช้งานราว 2–5 ปี ในประเทศอินเดียมีบริการทำขาชัยปุระแบบไม่เสียค่าใช้จ่ายโดยองค์กรการกุศลภควันมหาวีร วิกลังสหยตสมิตี (BMVSS) ที่ก่อตั้งขึ้นโดยทเวนทระ ราช เมห์ตา ภายใต้การสนับสนุนด้านการเงินโดยรัฐบาลอินเดีย นอกจากนี้ ยังมีการใช้ขาชัยปุระในพื้นที่ยากไร้อื่น ๆ เช่น ในสงครามอัฟกานิสถาน